Politiet havde ikke ret til at plukke journalister og fotografer ud og bortvise dem fra den sønderjyske motorvej, da en gruppe flygtninge og migranter vandrede på asfalten for tre år siden.

Derfor skulle Politikens fotograf heller ikke have været anholdt, da han blev på stedet og fortsatte med at fotografere. Og han skal ikke straffes for at have nægtet at adlyde politiets ordrer.

Sådan lyder det fra Vestre Landsret, der i dag har afsagt dom i den principielle sag mod fotografen Martin Lehmann.